Diari Oficial de la Generalitat Valenciana


Sumari del DOGV 4315, del 16-08-2002 (2002/9060)

RESOLUCIÓ de 5 d'agost de 2002, del secretari general de la Presidència de la Generalitat Valenciana, per la qual es creen fitxers automatitzats amb dades de caràcter personal.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2002/08/05/(2)/dof/vci/html**

### Dades del document

Número de DOGV
:   4315

Data del DOGV
:   16-08-2002

Secció del DOGV
:   I. DISPOSICIONS GENERALS

Número del document
:   2002/9060


Data del document
:   05-08-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat
    * dades personals
    * base de dades
    * legislació
    * administració regional

RESOLUCIÓ de 5 d'agost de 2002, del secretari general de la Presidència de la Generalitat Valenciana, per la qual es creen fitxers automatitzats amb dades de caràcter personal. [2002/9060]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en el seu article 2 que la mateixa serà d'aplicació a les dades de caràcter personal registrats en suport físic que els faça susceptibles de tractament, i a tota modalitat d'ús posterior d'estes dades pels sectors públic i privat.
  
Així mateix, la llei orgànica esmentada disposa en el seu article 20 que la creació, la modificació o la supressió dels fitxers de les administracions públiques només podrà fer-se per disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els seus articles 10 i següents, el procediment d'inscripció en este últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
Per la seua banda, per al desenvolupament de la seua activitat, la Presidència de la Generalitat Valenciana, necessita la creació dels fitxers automatitzats que es relacionen en l'annex.
  
Per tot això, segons el que establix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià, resolc:
  
Article 1
  
La present resolució té per objecte la creació dels fitxers informatitzats que s'indiquen en l'annex que s'adjunta amb la present resolució, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
Els titulars responsables dels fitxers corresponents adoptaran les mesures tècniques i organitzatives que siguen necessàries per a assegurar la confidencialitat, la seguretat i la integritat de les dades, així com que les dades automatitzades de caràcter personal s'usen per a les finalitats per a les quals van ser arreplegats.
  
Tot això a fi de fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Els afectats dels fitxers informatitzats mencionats poden exercir el seu dret d'accés, rectificació i cancel·lació de les dades, quan procedisca, davant l'òrgan que es concreta en esta resolució.
  
DISPOSICIÓ FINAL
  
La present resolució entrarà en vigor l'endemà de la seua publicació en el Diari Oficial de la Generalitat Valenciana
  
València, 5 d'agost de 2002.- El secretari general de la Presidència de la Generalitat: Vicente Gomis Cerdán.
  
ANNEX
  
Centre Directiu: Presidència de la Generalitat Valenciana. Gabinet Jurídic de la Generalitat Valenciana
  
Denominació del fitxer: GABJUR
  
a) Finalitat del fitxer i usos previstos:
  
Registre informàtic per a la gestió d'expedients relatius a informes jurídics i litigis en què siga part la Generalitat Valenciana, així com sentències i actuacions que se'n deriven.
  
b) Persones o col·lectius sobre els quals es pretenga obtindre dades de caràcter personal o que resulten obligats a subministrar-los:
  
Persones o col·lectius que puguen esdevindre demandants o demandats en els litigis o puguen ser anomenats en els informes.
  
c) Procediment de recollida de dades:
  
A través dels documents que s'envien o es reben dels òrgans administratius i dels jutjats i tribunals.
  
d) Estructura bàsica del fitxer i descripció dels tipus de dades incloses:
  
Dades relatives a infraccions penals o administratives: penals i administratives.
  
Dades de caràcter personal: nom i cognoms.
  
Dades de detalls d'ocupació i carrera administrativa: tipus de relació jurídica i centre de treball.
  
e) Cessions de dades de caràcter personal i, si és procedent, les transferències de dades que es prevegen a països tercers:
  
No.
  
f) Òrgan de l'administració responsable del fitxer:
  
Gabinet Jurídic de la Generalitat Valenciana.
  
g) Servicis o unitats davant dels quals pogueren exercir-se els drets d'accés, rectificació, cancel·lació i oposició:
  
Gabinet Jurídic de la Generalitat Valenciana.
  
h) Mesures de seguretat:


Còpia Permalink ELI